1)

Korvataan 2 ja 3 artikla seuraavasti: ”2 artikla Hevoseläinten siemennesteen kauppa Hevoseläinten siemennesteen lähetysten mukana on oltava jonkin seuraavan liitteessä I esitetyn mallin mukainen terveystodistus, kun niitä kuljetetaan jäsenvaltiosta toiseen: a) terveystodistuksen malli IA hevoseläinten sellaisen siemennesteen lähetysten unionin sisäistä kauppaa varten, joka on kerätty direktiivin 92/65/ETY mukaisesti 30 päivän syyskuuta 2014 jälkeen ja lähetetty hyväksytyltä keinosiemennysasemalta, jolta siemenneste on peräisin; b) terveystodistuksen malli IB hevoseläinten sellaisen siemennesteen varastojen lähetysten unionin sisäistä kauppaa varten, joka on kerätty, käsitelty ja varastoitu direktiivin 92/65/ETY mukaisesti 31 päivän elokuuta 2010 jälkeen ja ennen 1 päivää lokakuuta 2014 ja lähetetty 31 päivän elokuuta 2010 jälkeen siltä hyväksytyltä keinosiemennysasemalta, jolta siemenneste on peräisin; c) terveystodistuksen malli IC hevoseläinten sellaisen siemennesteen varastojen lähetysten unionin sisäistä kauppaa varten, joka on kerätty, käsitelty ja varastoitu direktiivin 92/65/ETY mukaisesti ennen 1 päivää syyskuuta 2010 ja lähetetty 31 päivän elokuuta 2010 jälkeen siltä hyväksytyltä keinosiemennysasemalta, jolta siemenneste on peräisin; d) terveystodistuksen malli ID seuraavien lähetysten unionin sisäistä kauppaa varten: i) hevoseläinten siemenneste, joka on kerätty, käsitelty ja varastoitu direktiivin 92/65/ETY mukaisesti 30 päivän syyskuuta 2014 jälkeen ja joka on lähetetty hyväksytyltä siemennesteen varastointiasemalta; ii) hevoseläinten siemennesteen varastot, jotka on kerätty, käsitelty ja varastoitu direktiivin 92/65/ETY mukaisesti — 31 päivän elokuuta 2010 jälkeen ja ennen 1 päivää lokakuuta 2014, tai — ennen 1 päivää syyskuuta 2010, ja jotka on lähetetty hyväksytyltä siemennesteen varastointiasemalta 31 päivän elokuuta 2010 jälkeen. 3 artikla Hevoseläinten munasolujen ja alkioiden kauppa Hevoseläinten munasolujen ja alkioiden lähetysten mukana on oltava jonkin seuraavan liitteessä II esitetyn mallin mukainen terveystodistus, kun niitä kuljetetaan jäsenvaltiosta toiseen: a) terveystodistuksen malli IIA hevoseläinten sellaisten munasolujen ja alkioiden lähetysten unionin sisäistä kauppaa varten, jotka on kerätty tai tuotettu direktiivin 92/65/ETY mukaisesti 30 päivän syyskuuta 2014 jälkeen ja jotka on lähettänyt hyväksytty alkionsiirtoryhmä tai alkiontuotantoryhmä, jolta munasolut tai alkiot ovat peräisin; b) terveystodistuksen malli IIB hevoseläinten sellaisten munasolujen ja alkioiden varastojen lähetysten unionin sisäistä kauppaa varten, jotka on kerätty, käsitelty ja varastoitu direktiivin 92/65/ETY mukaisesti 31 päivän elokuuta 2010 jälkeen ja ennen 1 päivää lokakuuta 2014 ja jotka on 31 päivän elokuuta 2010 jälkeen lähettänyt hyväksytty alkionsiirtoryhmä tai alkiontuotantoryhmä, jolta munasolut tai alkiot ovat peräisin; c) terveystodistuksen malli IIC hevoseläinten sellaisten munasolujen ja alkioiden varastojen lähetysten unionin sisäistä kauppaa varten, jotka on kerätty, käsitelty ja varastoitu direktiivin 92/65/ETY mukaisesti ennen 1 päivää syyskuuta 2010 ja jotka on 31 päivän elokuuta 2010 jälkeen lähettänyt hyväksytty alkionsiirtoryhmä, jolta munasolut tai alkiot ovat peräisin.”